
A japán zárópartikulák vizsgálata egy manga fordításának tükrében

Jelen dolgozat célja, hogy ismertesse a japán zárópartikulák funkcióit és fordítási lehetőségeit. Egyedi módon mangát („Naruto”) használunk korpuszul a kutatáshoz, amely ritkaságnak számít. Hazánkban nem elterjedt a japán zárópartikula-kutatás sem, így hiánypótló írásként feladatunk, hogy átfogó áttekintést adjunk a közel-, és régmúlt (külföldi) partikula-kutatásaiból; a dolgozat fő részében pedig két tetszőlegesen választott partikula átváltási lehetőségeivel foglalkozunk mélyrehatóan. Az elemzésből kiderül, hogy a fordító stratégiáját az implicitáció jellemzi: kevesebb a partikulával való fordítás, mint a kihagyásoké.



